Beszámoló az Ökoiskola munkaközösség 2015/2016 tanévben végzett munkájáról

A Váci Szakképzési Centrum Petzelt József Szakközépiskolája és Szakiskolájában 2015. 10. 8-án 9 fővel megalakult az Ökoiskola munkaközösség (továbbiakban Munkaközösség).

A Munkaközösség vezetőjének Szandi-Varga Péter lett megválasztva.

A tanév során elért eredmények, megvalósult feladatok felsorolása:

* Kísérleti jelleggel, a környezeti kompetenciák nyomonkövetésére néhány 9.-es osztályban szeptemberben bemeneti, év végén kimeneti környezetattitűd mérés történt. Megvalósító: Szandi-Varga Péter
* A Gyógypedagógiai Szekcióval közösen második alkalommal nyertük el a Magyar Környezeti Nevelési Egyesület (MKNE) és az IKEA által kiírt „Otthon az erdőben” című pályázatot. Ennek keretében egy audiovizuális megjelenítő eszközt szereztünk, mely az aulából nyíló lépcsőnél lett felszerelve. A kivetítő azóta rendszeres használatban van és a tapasztalatok alapján nagyban segíti mind az információáramlást, mid pedig az iskola mindennapi munkáját. Csak pár példa a használat területeiről:
  + érettségi, szakmai vizsga terembeosztás
  + óracserék, teremcserék, helyettesítések kivetítése
  + jeles napok, jeles események bemutatása
  + rövid, egészségnevelési tanácsok
  + kirándulásokon készült fényképek kivetítése (állatkert, Erdély, külföldi tanulmányutak, külföldi szakmai gyakorlatok)
  + vendégeket köszöntő szöveg
  + szponzorok, támogatók megjelenítése. Megvalósító: Szandi-Varga Péter, Dobai Tamás, Györe Zsófi
* A pályázattal nyert tavalyi és az idei eszközcsomag részét képezte két tablet pc, melyeket élelmiszerismeret órák keretein belül, az inetrneten fellelhető kalóriatáblázatok használatára remekül tudunk alkalmazni. Megvalósító: Szandi-Varga Péter
* Szintén a MKNE megkeresésére, több osztályban természetismeret óra keretében kipróbálásra kerültek kísérleti hulladékcsökkentő technikák. Ennek keretében kapott az iskola többek között két tantermi komposztálót, melyek közül egy a 9H tantermében lett lehelyezve. Itt a diákok egy egész éves projekt keretében gondozták és ürítették a komposztálót. A 9B osztállyal beüzemeltük a kültéri komposztálót, melynek használatába a szakmás kollégák is részt vettek. Megvalósító: Szandi-Varga Péter
* Szintén a 9H osztállyal természetismeret tantárgy keretein belül szereltük össze és a könyvtár ablakába lett felszerelve egy meteorológiai állomás. Azóta, heti rendszerességgel az említett osztállyal jegyzőkönyveztük az adott időjárási paramétereket. Megvalósító: Szandi-Varga Péter, Györe Zsófi
* Természetismeret órák keretében az iskola virágállománya lett karbantartva Györei Kata útmutatásai alapján. Megvalósító: Szandi-Varga Péter, Györei Kata
* Ebben a tanévben is folytatódott a tavaly feltámasztott túrakör tevékenysége. Két túra és több iskolai kirándulás lett megszervezve. Célhelyek: Pilis-tető, Boldog Özséb-kilátóra, Holdvilág árok, Állatkert, Bükkös-patak tanösvény. Megvalósító: Szandi-Varga Péter, Dobai Tamás, Györe Zsófi, Györei Kata, Eckensberger Tünde, Horváth Éva
* 2016 februárjában Lengyelországban egy terepi módszereket népszerűsítő konferencián lett bemutatva az említett túraszakkör és az abban alkalmazott módszerek. Megvalósító: Szandi-Varga Péter
* Sikeresen lezajlott a vezetőség által szervezett papírgyűjtési akció. Megvalósító: Zimányi Mónika
* Elkészült és az iskolai honlapra fel fog kerülni egy összeállítás, útmutató, a környezettudatos iskolai felszerelések összeállítására a beiratkozó szülők számára. Megvalósító: Dobai Tamás
* Az egészségnapon, a Szakmák Éjszakáján is előadásokkal és teljes létszámmal képviseltette magát a Munkaközösség.
* Az iskolaújság és benne az Ökorovat szerkesztésének feladatai is a Munkaközösségnél vannak. Megvalósító: Burján Ferenc
* Felszerelésre került egy palackprés a porta mellé.
* Május 6-án „Ki a tanteremből nap” tanári képzés lett lebonyolítva Szentendrén a MKNE-el közösen, ahol közel 20 tanárnak tartottunk terepen alkalmazható gyakorlatokból képzést. Megvalósító: Szandi-Varga Péter, Eckensberger Tünde, Horváth Éva
* A Szentendrei Önkormányzat és a Ferenczy Múzeumi Centrum csoportos alkotói pályázatot hirdetett szentendrei és Szentendre környéki települések óvodásai és iskolásai számára a Föld napján, melyen iskolánk 3 alkotással indult és a középiskolások kategóriájában az első díjat érte el.

Megvalósító: Szandi-Varga Péter, Eckensberger Tünde, Dobai Tamás, Györe Zsófi

* A szentendrei Regional Environmental Center SEiSMiC című projektjének keretében készülő, városi kihívásokról és társadalmi innovációról szóló oktatási segédanyag véleményezése és kipróbálása történt meg a 9. és 10.H-s osztályokban.

Megvalósító: Szandi-Varga Péter

* Az Oktatáskutató és Fejlesztő Intézet megbízásában a 10-es Biológia Kísérleti tankönyv véleményezése is megtörtént. Megvalósító: Szandi-Varga Péter
* A Norvég Alap pályázatban a Munkaközösség közreműködésével pályázott az iskola és nyert. Téma a fenntartható fejlődés. Megvalósító: Szandi-Varga Péter, Dobai Tamás, Lukácsné Németh Klára
* Az érettségi vizsgákon az ökológiai szemléletet előtérbe helyezendő sikeresen papírcsökkentést vezettünk be. Megvalósító: Dobai Tamás

Szentendre, 2016. június 13.



Szandi-Varga Péter

m.k.v.